Zum Schluss wean olle Vawirrungan in an großn Quodlibet aufglöst und da Vinzenz kummt reumütich zu seina Walpurga zruck: „Ja, dein, du zuckersüße Maide, Will ich nun sein, wenn auch vor Neide Vergehen diese beide, diese beide!“ (Dritter Akt, siebenunddreißigste Szene) De Vualåg füa des Weak woa nåchn Vameak aufn Theatazedl a Possn vom Charles Varin und vom Jean-François Bayard, vo deras Origenäu nimma zum findn is, owar a haundschriftliche Üwasetzung ohne Titl liegt im Nestroy sein Nåchlåss.